Skandica ry									XIII pöytäkirja
Hallituksen kokous 13/10
Ti 31.8.2010 klo 18.00
Proffan Kellari

Läsnä: Mari Mäkilä (pj), Kalle Keijonen (sihteeri), Liina Martti, Liisa-Mari Ojala, Anna Rantala, Mika Rauhala (saapui 9§:ssa klo 18.29), Samuli Korkealaakso

1§ Kokouksen avaus
Puheenjohtaja Mari Mäkilä avasi kokouksen klo 18.05.

2§ Laillisuus ja päätösvaltaisuus
Totesimme kokouksen lailliseksi ja päätösvaltaiseksi.

3§ Esityslistan hyväksyminen
Esityslista hyväksyttiin muutoksitta.

4§ Edelliset pöytäkirjat
Hyväksyimme kokousten 11/10 ja 12/10 pöytäkirjat.

5§ Ilmoitusasiat
-piltit: Yliopistolle on saapunut 13 uutta kivaa ruotsinopiskelijaa. Toivomme, että tuoreet skandit ottavat aktiivisesti osaa Skandican toimintaan.
-Ruissalo 30.8.: Olimme Ruissalossa grillailemassa, kaikki viihtyivät. Paikalla oli 9 pilttiä, kolme tuutoria, viisi hallituslaista ja kaksi muuta skandia. Jatkoille Edisoniin jaksoi kolme hallituslaista ja yksi ihana piltti. Evästä Ruissalossa oli mukavasti, juotavaa jopa vähän liikaa. Tuutorit toivat omaa juomaa pilteille, mikä lienee vähentänyt hallituksen tarjoomuksien kulutusta. Sää oli hyvähkö, ei satanut eikä ollut liian kylmä.

6§ Posti
Postia ei ollut haettu.

7§ Talous
-Kallelle 25,32 e Ruissalo-tarjoomuksista
-Liinalle 11,07 e kafferummet-kuluista
-Samulille ja Mikalle kummallekin 2 e Ruissalon haloista. Kuitteja ei ole, mutta teemme kuittivastikkeet.
-Päätetty tilata Lehtikuvalta kaksi valokuvaa julkaistavaksi Vindögassa hintaan 60 e+alv/kpl.
-pullonpalautustuloja 1,70 e

8§ Pankki
Anna on ollut yhteydessä TYYn taloussihteeriin Tuulikki Grönholmiin, jonka mukaan pankki kannattaa vaihtaa tämän vuoden puolella, ettei vanhaa tiliä tarvitse roikuttaa koko vuotta kirjanpidossa. Tuulikki antoi ohjeistuksen, miten vaihto hoidetaan. Teemme sen loka-marraskuussa.

9§ TYYlikäs avaus
Vastoin kaikkia odotuksia TYYlikkään avauksen lipunmyynti on sujunut erinomaisesti, ja tavoitteemme sata myytyä lippua saavutettiin tänään - liput loppuivat kesken! Huomenna saamme Uusi-Oukarilta uusia. Olemme tulokseen tyytyväisiä, olemme ansainneet vähintään 250 e ylimääräistä rahaa, ja huomenna ja torstaina ansainnemme vielä lisää. Riskinotto kannatti!

TYYlikkään avauksen etkot pidetään Örkissä, Samuli on varannut luokkatilan käyttöömme hallitukselta kysymättä. Juhlimme to klo 18-22, jäsenistöä on infottu. Emme luvanneet tarjoilua, koska tilaisuus tuli näin yllättäen, mutta voimme hankkia silti jotain pientä, budjetti n. 10 e. Mari tulee Puhakan kautta ja tuo jotain, ruokaa ja namusia. Samuli lahjoittaa sipsejä. Emme laula perinteisiä skandicalaisia illanviettolauluja, säästämme ne SyysStartin etkoille. Mika järjestää musiikkia tilaisuuteen. Hallituksen ei tarvitse olla paikalla ennen kuutta.

10§ Opettajatuutorit
Professori Marketta Sundman vastasi tiedusteluumme opettajatuutorisysteemin perustamisesta sähköpostilla suomeksi. Henkilökunta ottaa asian puheeksi opettajakokouksessa. Professori Camilla Wide kertoi heidän kysyvän englantilaiselta filologialta neuvoja. Aloitteemme on siis mennyt eteenpäin, olkaamme ylpeitä!

11§ Kuvia Tukholmasta
Kuvat Tukholman-reissultamme ovat vihdoin löytyneet Lehtikuvan arkistojen kätköistä. Saimme tarjouksen, jossa voisimme ostaa valokuvia yksityiskäyttöön hintaan 50 e+alv/kpl, julkaistavaksi tiedotuslehdessä yksi kuva hintaan 90 e+alv tai kaksi kuvaa hintaan 60 e+alv/kpl. Päätimme tilata Vindögassa julkaistavaksi hintaan 60 e+alv/kpl kuvan, jossa kruununprinsessa Victoria selailee Skandis visoria ja jossa näkyvät myös Daniel, Kalle, Lissu ja kuningas Kaarle Kustaan selkä, sekä ryhmäposeerauskuvan, jossa Victoria, Daniel, Lissu ja Kalle. Lisäksi Kalle ja Lissu tilaavat samalla kertaa kuvia yksityiskäyttöön omakustanteisesti.

12§ SyysStartti 8.9.
Perinteisesti pidämme etkot Örkissä, Mika on varannut Örkin. Budjetti 60 e. Mari ostaa ruoat, Liina tarkistaa olemassaolevat tarvikkeet. Juhla alkaa klo 18, hallitus menee paikalle tuntia aikaisemmin. SyysStartin lippujen ostamisesta saati hinnasta ei ole tietoa, mutta pidämme etkot silti, vaikka emme itse bileisiin menisikään.

13§ Rapujuhlat 1.10.
Liina hoitaa tuolit ensi viikolla, kysyy neuvoa tuolit viime vuonna hoitaneelta Outi Parviaiselta. Tuoleja tarvitaan noin 30, kaikki auttavat roudaamisessa. Rapuveitset toivottavasti löytyvät, kun Kivi siivotaan. Mika varmistaa, voimmeko mennä saunalle valmistelemaan jo klo 16. Ilmoittautumislista tulee Kiveen ja mainos sähköpostiin ennen listaa. Tyyma-astiasto on varattu. Juhlien hintaa pohdimme vielä. Kilpailun teemaksi päätimme valita ruokalapun, kuten oli toissavuonna. Turkulainen humanisti -pippalot ovat samana päivänä S.Osiksella, joten voimme luontevasti mennä naapuriin jatkoille. Tarjoilijat juhliin tuottavat päänvaivaa, koska yleensä innokas Outi on Ruotsissa vaihdossa. Päätimme, ettemme tarvitse tarjoilijoita lainkaan, jos panemme salaatin kulhoihin emmekä lautasille. Mika, Mari ja Anna tuovat leivänpaahtimet.

14§ Myyjäiset
Myyjäiset ovat 22.9. Lista tulee Kiveen alkuviikosta. Anna leipoo suolaista liha- ja kasvispiirakkaa, Samuli rahkapiirakkaa. Mika kysyy äidiltään, josko tämä leipoisi pullaa. Myyjät päätämme ensi kokouksessa.

15§ Vindöga
Liisa-Mari on lehtemme uusi päätoimittaja. Ensimmäisen kokouksen ajankohta päätetään myöhemmin, kunhan Lissu on ehtinyt palauttaa kandinsa ja muutkin ovat selvillä aikatauluistaan. Kysymme vielä jäsenistöltä, olisiko innokkaita toimittajia tai juttujen kirjoittajia tai ideoijia.

16§ Hallitusrekry
Mari Humalajoki ei (kenties liiankin) pontevista värväysyrityksistämme huolimatta aio liittyä hallitukseen. Uusia pilttejä olisi yhdistyksemme tulevaisuuden kannalta hyvä saada mukaan. Keskiviikkona suoritamme kevyttä rekrytoimista samalla kun suoritamme lautapelien pelaamista ja hauskan pitämistä peli-illassa Proffassa. Suoritamme myös Lea Valosen lähestymistä värväysmielessä.

17§ Nordistiristeily
Olemme saaneet yhden vastausviestin Oulusta, muualta ei ole kuulunut mitään. Lähetämme uutta viestiä sisarainejärjestöillemme ympäri Suomea. Lähtöpäiväksi päätimme pe 12.11. Varaukset hoitaa kukin järjestö itse. Matka olisi syytä varata ja maksaa ajoissa, sillä täten saisimme nopean varaajan alennuksen ja todennäköisesti kynnys peruuttaa matka viime hetkellä kasvaa, jos matka on jo maksettu. Lisäksi ajankohta on jo pikkujouluaikaa, joten laiva saattaa täyttyä nopeasti. Jos muita ainejärjestöjä ei tule, menemme keskenämme. Anna varmistaa vielä ikärajatouhut Siljalta.

18§ Exqu
Kysymme, haluavatko helsinkiläiset tulla syksyllä Turkuun. Lissu hoitaa sähköpostiliikenteen. Keväällä voisimme tehdä päiväreissun pääkaupunkiin, sillä vaikea yöpyminen on tuntunut rajoittavan lähtemisintoa.

19§ Träffetid
Tiistaina 7.9. on ensimmäinen träffetid, jossa päivystävät Anna ja Mari, Mika selvittää, pääseekö. Tiedotamme träffetidistä.

20§ Muut esille tulevat asiat
-peli-ilta Proffassa huomenna
-pikkujoulut: piltit järjestävät. Päivämääräksi päätimme 9.12., mutta saatamme vielä pyörtää päätöksemme myöhemmin.
-Kulttuurivastaava Kalle tutustukoon Turun teattereihin sekä Aboa Vetuksen / Ars Novan tarjontaan lokakuussa.
-Ensi kokouksesta teemme superavoimen. Haluamme paikalle rivijäseniä. Paikalle saa tulle vilkaisemaan ja morjenstamaan. Samuli tuo juomalipukkeita. Tarjoamme jotain pientä pureskeltavaa. Varaamme ison kabinetin Proffasta.
-Budjettia ei tarvitsekaan viilata. Anna ja Mari tekevät silti hallitukselle jonkinlaisen ohjenuoran.
-Oppiaineen henkilökunta haluaa tavata hallituksen neuvotellakseen opettajatuutoreista yms.
-Sihteerin tehtäviä ensi kokouksessa hoitaa Liina.
-Lissun äiti lahjoitti Skandicalle muovisia tarjoiluastioita.
-Kalle kiittää sihteeriajoistaan ja lupaa palata vuoden päästä entistä innokkaampana ja isänmaallisempana.

21§ Seuraava kokous
Kokoustamme seuraavan kerran tiistaina 14.9. klo 18 Proffan kellarin isossa kabinetissa.

20§ Kokouksen päättäminen
Puheenjohtaja Mari Mäkilä päätti kokouksen klo 19.58.

_____________________________________		_________________________________
Mari Mäkilä							Kalle Keijonen
puheenjohtaja							sihteeri